Dié foto van Jaco Peyper saam met ’n groep Walliesers het Franse ondersteuners warm onder die kraag.
Jaco Peyper stuur Sébastien Vahaamahina Sondag van die veld. Foto: Getty Images
Die Franse moes die laaste 31 minute met een speler minder klaarkom nadat die Suid-Afrikaanse skeidsregter die groot slot weens ongeoorloofde spel van die veld gestuur het.
Dit was ’n deurslaggewende oomblik in die wedstryd, met die Hane wat op daardie stadium nog met 19-10 voorgeloop het.
Vahaamahina het ’n breinfloute beleef deur Wallis se flank Aaron Wainwright in ’n losgemaal eers om die nek beet te kry en toe met die elmboog teen die nek en wang te slaan.
Wallis kon die agterstand teen 14 teenstanders uitwis en het uiteindelik die kragmeting in Oita net-net met 20-19 gewen vir ’n plek teen Suid-Afrika in Sondag se halfeindstryd.
Maar Walesonline berig Franse ondersteuners is uit die veld geslaan oor die foto waar Peyper saam met bierdrinkende Walliese aanhangers sy regterelmboog teen die ken van een van hulle vasdruk, glo ’n spottende verwysing na die nare voorval in die wedstryd.
Twitter-gebruikers het Peyper se oordeel bevraagteken, met diegene wat dit as “skandelik”, “steurend” en “dom” beskryf. Daar is selfs ’n beroep deur sommiges gedoen dat die 39-jarige blaser vir die res van die toernooi gepos word of selfs ’n skorsing ontvang.
Referee Jaco Peyper, who red-carded France flank Sebastien Vahaamahina for an elbow hit, has a laugh with Wales fans. #WALvFRA #RWC2019 pic.twitter.com/NBuR7nknOX
— RugbyRocks.com (@rugby_rocks) October 20, 2019
Jaco Peyper in a spot of bother, it's reported that @FranceRugby want @WorldRugby to seek an explanation as to why he posed like this with Welsh fans having sent Sebastien Vahaamahina off for elbowing Aaron Wainwright. #RWC2019#FRAvWAL#RTErugbypic.twitter.com/s3GfkDVB18
— Damien O'Meara (@damien_omeara) October 21, 2019
Like Craig Joubert in 2011, Jaco Peyper has a problem with the French? Why are World Rugby referees racist and why do they hate the French? Whatever it is, they are systematically partial for 80 minutes ... They are the shame of rugby! pic.twitter.com/OC0r9IqQXi
— BARDOT ? ???? (@YvanBARDOT) October 21, 2019
If you took away the referee no more would be said .. all #JacoPeyper did was make an appropriate decision...he didn’t force Vahaamina to headlock or elbow ????‍?? division 3 tactics in a World Cup quarter ?? .. #RWC2019 pic.twitter.com/n9kZ2h8s8g
— Rachael Dee (@RachaelD_Model) October 20, 2019
Vahaamahina was na berig word uiters ontsteld ná afloop van die toets. Hy was naby aan trane toe hy in die kleedkamer aan sy spanmaats sê: “Ek dink ek het heeltemal my kop verloor. Dit is inderwaarheid eintlik onverskoonbaar.”
’n Gebaar van gelukwensing vroeër in die toernooi tussen die Kiwi-blaser Ben O’Keeffe en ’n Fidjiaanse speler in die Suidsee-eilandspan se groepwedstryd teen die Wallabies het ook kritiek ontlok.
O’Keeffe steek sy regterhand uit na Kini Murimurivalu nadat die heelagter gaan druk het om Fidji met 21-12 te laat voorloop. Murimurivalu klap dan O’Keeffe se hand in die verbydraf vir wat as ’n low five beskryf word.
Ben O’Keeffe het die tonge los gehad weens ’n ‘low five’ in ’n WB-groepwedstryd tussen Fidji en die Wallabies.
Bok-Rapport: Bokke teen Japan
‘Simson’ van rugby sê hare, baard bly